Suthpom pati ginjo ko nna tara hte mungdan up hkang mu htu sit na mu lam gaba tsomra do masat da masai(2)
国家宪法(2)
时间:2014-12-24 09:11:51 来源:德宏团结报
(2014 ning shata 10 nhtoi 23 ya hta Miwa mung suthpom pati ginjo ningdo 18 nambat 4 lang na ginjo rapdo shawa hpong hta myit hkrum da sai)
Dai hte rau, asan sha mu lu ai go, pati hte mungdan a magam mu majan jat sa wa ai lam hta rarong ai lam hpe shadon yu, mung masha ni myit mada ai lam hpe shadon yu, mungdan gram lajang ai hkrang hte gram lajang ai n-gun prat madang bandung hku htu sit sa wa ai lam hpe shadon yu wa yang, tara hte uphkang ai mu go maden mu lam lo malo ni go n htuk n gaja nga ai. Ma- dung shadan shapro ai go, ubadi htung hkang tara nkau go byin masa lam hte atsom n htuk hko lu, mung shawa masha ni myit ai hte n htuk hko, galo yak mat wa rai nga ai, tara do masat ai rung dap ni mung madu a matu do masat jahtuk la mat wa re lam lo pru wa nga ai. Nkau go tara nga tim n hkan, tara n shaja, tara tot lale yang mara n tam re laja lana re mu mung nga wa, tara hkan galo shatup ai hkrang lit atsom n garan ginghka, shara magup na ni gon galo, madu kam galo ai sha galo re lai dingyang no nga. Tara hkan galo shatup na htung hkang tara n htap htuk, n shaja, n danleng, n htaphtuk ai lai kyang mala la no rong, mung masha ni tara hkan galo shatup yang n rap-ra ai hte yat tsam lai re manghkang lam ni hpe grai tsun garu rai nga ai. Hpong shingra na masha nkau ni tara hpe n hkungga, n kam, nhkan, n lang, tara hku ahkang makop la na myit jasat atsom n chye rong, asuya muhtam masha nkau ni grau nna go hpuon ganbu ni tara ko hkan nna mu galo lajang na myit n rong, atsam n lu, tara chye nga ninglen tara shut, aga hpe tara shatai, ahko ahkang hte tara tot lale, tara hku n hkan ai majoi galo re mu lam dingyang no nga nga ai. Manghkang lam ndai ni go hpong shingra masa na tara hte uphkang ai ladat hpe lale, mung shawa masha ni a tara hpe jahten ya, pati hte mungdan magam mu majan jat sawa na lam hpe shingdang ton nga ai mu ndai ni hpe n-gun gaba nan dat nna hparan lajang kau ra ai.
Dam lada ai hku tara hte mungdan uphkang sa wa ai mu htu sit sa wa na go, pati a ningdo 18 nambat 3 lang na zuphpong mungga nan hkan galo shatup sa wa, Miwa mung laksan nsam sup ai hpong shingra masa gata na hkikhkam gaba ai danghkon tso tso hpai sharot, Ma Hke Si Le Nin myit masa, Mau Ze Tung myit jasat, Din Shau Hpyin mung lun, “Malai 3” madung myit jasat, logadat hpaji hku majan jat sa wa na myit jasat hte hpaji jo, dinghkung mu madu Si Gyin Hpyin wa a matut manoi tsun ai lachyum mungga madung hpe atsom hkan galo shatup hkrat wa, sut hpom pati e dingyang woion, mungchying sha ni madu tai, tara hte mungdan uphkang ai lam hpe atsom shabung numhtan dat, Miwa mung laksan nsam sup ai hpong shingra masa tara hte uphkang ai lam hpe n tat n hprai ai hkom sa wa, tara ganu a ubadi tara shingkang hpe nan makop lahku, tara ko hkan nna mungchying sha ni a akyu hpe makop la- hku, hpong shingra na rapra dingman lam hpe lahku, mungdan wunli ngang grin lam hpe makop lahku rai, “Latsa ning 2” lu shabyin sa wa lu na bandung hpe galo shakut, Chyunghua amyu a hkikhkam gaba ai mungdan lu shabyin sa wa na lam hta n-gun mi alu re tara ama hkam lu na hku re.
Tara hte mungdan uphkang ai mu hpe atsom htu sit sa wa lu na bandung madung go Miwa mung laksan nsam sup ai hpong shingra masa na tara hkrang go maden da, hpong shingra masa na tara hte mungdan up hkang lam go maden sa wa ra ai. Ndai go Miwa mung suthpom pati e woion ai gata hta, Miwa mung laksan nsam sup ai hpong shingra masa na tara dingyang lang, Miwa mung laksan nsam sup ai hpong shingra masa gata na tara munglun hkan galo shatup hkrat wa rai, htaphtuk ai ubadi tara hkrang masa byin mat wa lu, akyu madang tso ai uphkang tara hkrang nga, shadut shadep uphkang tara lu, n-gun mi alu re uphkang tara lu, pati hpung gata na htunghkang tara atsom do masat da, tara hte mungdan uphkang, tara ko hkan nna ahkang jum, tara ko hkan nna uphkang ai mu hpe dingyang rau jom htu sit sa wa, tara hte uphkang ai mungdan, tara hte uphkang ai asuya, tara hte uphkang ai hpong shingra go maden hkrat wa, logadat hpaji hku tara do masat da, tara ja ja hte tara hkan galo shatup, tara rapra, mung masha yong tara hkan ai mu lu shabyin dat rai, mungdan uphkang lajang ai hkrang hte uphkang lajang ai n-gun hpe prat madang dep ai hku galo sa wa, mu bandung madung ndai lu shabyin dat na go, Miwa mung sut hpom pati e nan woi uphkang, mungchying sha hpe madung, ubadi tara a gata masha hkum shagu rapra, tara hte mungdan uphkang, htung lai gaja hte mungdan uphkang ai hpe gapyon lang, Miwa mung na byin masa ko hkan nna uphkang sa wa na.
Bandung ndai galo shabyin lu na go, lawu na ladat hku nan galo ra ai.
—Miwa mung suthpom pati e dingyang uphkang woion na. suthpom pati uphkang ai go Miwa mung laksan nsam sup ai hpong shingra masa na laksan re masa re, hpong shingra masa na tara hte mungdan uphkang ai ama hkam lu na matu re, suthpom pati woion ai hpe tara hte mungdan uphkang sa wa ai mu lam shagu hta hkan galo shatup sa wa ai go, anhte mungdan hpong shingra masa na tara hte uphkang go maden sa wa ai mu ko na maram langai rai nga ai, anhte mungdan na tara ganu hta Miwa mung sut hpom pati woion uphkang na hku do masat da sai, suthpom pati woion na go, hpong shingra masa na tara hte uphkang na ko ra ai mu rai nga ai, pati hte mungdan nga ra ai, mungdan ting na amyu sha yong a akyu hte seng hkat, ngui pyo na lam hte seng hkat nga ai, tara hte mungdan uphkang ai mu atsom htu sit sa wa na lam hta nan ra nga ai, suthpom pati woion ai hte hpong shingra masa na tara hte uphkang ai go maren sha re, hpong shingra masa na tara hte uphkang na ko go suthpom pati nan woion ra ai, pati e woion ai gata hta go hpong shingra masa na tara hte nan uphkang ra ai, pati e woion ai gata hta tara hte mungdan uphkang, uphkang tara hkan shatup yang she, mung- chying sha ni madu tai ai hpe lu shadan shapro, mungdan hte hpong shingra nga sat nga sa lam na tara hte uphkang ai lam hpe atsom htu sit sa wa lu nga ai, tara hte a -hkang jum, ubadi tara hte mungdan woi gonhkang, pati ni pati gata na htung tara hte pati hpe gon uphkang ra ai. Pati ni woion nna tara do masat, tara hkan galo shatup ai ama hkam, htunghkang tara hpe madi shado, tara woi hkan dan ra ai. Tara hte mungdan uphkang ai ladat hte tara hte hkan galo shatup ai ladat hpe gumhpon dat, pati ni mu lam yong manat ton nna, lam magup de na mungchying sha gasa hpong gaba asuya, mung masa bongban rapdo, tara shen rung, tara jep rung, tara hte htunghkang tara lang shatup, ahkang ni hpe hprai gahkyin la nna, pati ni mung masha ni hpe woion nna tara woi do masat ai hte ubadi tara ganu hte pati ni ubadi tara ganu a gata ko shamu shamot galo na hku gumhpon dat, pati a myit mada lam hpe tara do masat da ai masa hku hkan galo shatup shakyet jahtuk la nna mungdan na masa hku jahtuk galo, pati mazum hpung ni lata shalun ai masha hpe tara do masat da ai hku galo shakyet yu nna asuya rung dap na hpuon masha shabyin dat na hku galo hkrat wa, mungdan na ahkang manat ai rung dap ni pati a mungdan hte hpong shingra na hpuon ni hpe gon sa wa, gumrong gumtsa myit jasat ladat hku nna ginjo na shingkang makop la hku, pati yong mungdan ting myit hkrum gakyin gumdin wa lu na hpe makop lahku ra ai. (Bai matut hti ga)
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn